ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഇന്ത്യ-ഓസ്ട്രേലിയ സർക്കുലർ ഇക്കോണമി ഹാക്കത്തോണിനെ  പ്രധാനമന്ത്രി അഭിസംബോധന ചെയ്തു
ദുർവ്യയമുക്ത സുസ്ഥിര സമ്പദ്ഘടന പാരിസ്ഥിതിക ആഘാതം കൈകാര്യം ചെയ്യുന്നതിനുള്ള പ്രധാന നടപടി :പ്രധാനമന്ത്രി
കോവിഡാനന്തര ലോകത്തെ രൂപപ്പെടുത്തുന്നതിൽ ശക്തമായ ഇന്ത്യ-ഓസ്ട്രേലിയ പങ്കാളിത്തം ഒരു പ്രധാന പങ്ക് വഹിക്കും: പ്രധാനമന്ത്രി
(നമ്മുടെ ഉപഭോഗ രീതികൾ പരിശോധിക്കേണ്ടതുണ്ടെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. അവയുടെ പാരിസ്ഥിതിക ആഘാതം എങ്ങനെ കുറയ്ക്കാമെന്നും പ്രധാനമന്ത്രി ചോദിച്ചു . ഇക്കാര്യത്തിൽ നമ്മുടെ പല വെല്ലുവിളികളും പരിഹരിക്കുന്നതിനുള്ള പ്രധാന നടപടിയാണ് സുസ്ഥിര സമ്പദ്ഘടന എന്ന് അദ്ദേഹം പറഞ്ഞു. ഇന്ത്യാ -ഓസ്ട്രേലിയ സർക്കുലർ ഇക്കോണമി ഹാക്കത്തോണിനെ വീഡിയോ കോൺഫറൻസിലൂടെ അഭിസംബോധന ചെയ്യുകയായിരുന്നു അദ്ദേഹം.
വസ്തുക്കൾ പുതുക്കി ഉപയോഗിക്കുകയും പുനരുപയോഗിക്കുകയും ചെയ്യുക, മാലിന്യങ്ങൾ നീക്കം ചെയ്യുക, വിഭവ കാര്യക്ഷമത വർദ്ധിപ്പിക്കുക എന്നിവ നമ്മുടെ ജീവിതശൈലിയുടെ ഭാഗമാകണമെന്ന് പ്രധാനമന്ത്രി പറഞ്ഞു. ഹാക്കത്തോണിൽ പ്രദർശിപ്പിച്ച നവീനാശയങ്ങൾ സുസ്ഥിര സാമ്പത്തിക പരിഹാരങ്ങൾക്ക് മുൻകൈയെടുക്കാൻ ഇരു രാജ്യങ്ങളെയും പ്രചോദിപ്പിക്കുമെന്ന് അദ്ദേഹം പ്രത്യാശ പ്രകടിപ്പിച്ചു. ഈ ആശയങ്ങൾ മുന്നോട്ട് കൊണ്ട് പോകാനും ഇൻകുബേറ്റ് ചെയ്യുന്നതിനുമുള്ള വഴികൾ കണ്ടെത്താനും അദ്ദേഹം ആവശ്യപ്പെട്ടു. “നാം ഒരിക്കലും മറക്കരുത്, ഭൂമി വാഗ്ദാനം ചെയ്യുന്ന എല്ലാറ്റിന്റെയും ഉടമകളല്ല നാം, മറിച്ച് ഭാവിതലമുറകൾക്കായുള്ള അതിന്റെ രക്ഷാധികാരികളാണ് ”, പ്രധാനമന്ത്രി പറഞ്ഞു.
ഇന്ത്യയും ഓസ്ട്രേലിയയും തമ്മിലുള്ള മുന്നോട്ടുള്ള പങ്കാളിത്തത്തിന്റെ പ്രതീകമാണ് ഹാക്കത്തോണിലെ ഇന്നത്തെ യുവാക്കളുടെ ഊർജ്ജവും ഉത്സാഹവും എന്ന് പ്രധാനമന്ത്രി പറഞ്ഞു . കോവിഡിനു ശേഷമുള്ള ലോകത്തെ രൂപപ്പെടുത്തുന്നതിൽ ശക്തമായ ഇന്ത്യ-ഓസ്ട്രേലിയ പങ്കാളിത്തം ഒരു പ്രധാന പങ്ക് വഹിക്കും. നമ്മുടെ യുവാക്കൾ,നമ്മുടെ നവീനാശയക്കാർ , നമ്മുടെ സ്റ്റാർട്ടപ്പുകൾ ഈ പങ്കാളിത്തത്തിന്റെ മുൻപന്തിയിലായിരിക്കും ”പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
ലോകബാങ്കിന്റെ ലോജിസ്റ്റിക് പെർഫോമൻസ് ഇൻഡക്സിൽ ഇന്ത്യ 16 സ്ഥാനങ്ങൾ നേടിയതിൽ പ്രധാനമന്ത്രി സന്തോഷം പ്രകടിപ്പിച്ചു
ലോകബാങ്കിന്റെ ലോജിസ്റ്റിക് പെർഫോമൻസ് ഇൻഡക്സിൽ ഇന്ത്യ 16 സ്ഥാനങ്ങൾ നേടിയതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
കേന്ദ്ര വാണിജ്യ വ്യവസായ മന്ത്രി ശ്രീ പിയൂഷ് ഗോയലിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“നമ്മുടെ പരിഷ്കാരങ്ങളാൽ ഊർജിതമായ പ്രോത്സാഹജനകമായ ഒരു പ്രവണത, ലോജിസ്റ്റിക്സ് അടിസ്ഥാനസൗകര്യങ്ങൾ മെച്ചപ്പെടുത്തുന്നതിൽ ശ്രദ്ധ കേന്ദ്രീകരിക്കുന്നു. ഈ നേട്ടങ്ങൾ ചെലവ് കുറയ്ക്കുകയും നമ്മുടെ ബിസിനസുകളെ കൂടുതൽ മത്സരാധിഷ്ഠിതമാക്കുകയും ചെയ്യും.
-ND-
(
വാര്ത്താവിതരണ പ്രക്ഷേപണ മന്ത്രാലയം
ഗോവയിൽ നടക്കുന്ന 52-ാമത് ഐഎഫ്എഫ്ഐയിൽ രാജ്യാന്തര മത്സര വിഭാഗത്തിൽ 15 ചിത്രങ്ങൾ മത്സരിക്കും;
ഗോദാവരി, മേ വസന്തറാവു, സെംഖോർ എന്നിവയാണ് ഇന്ത്യൻ ചിത്രങ്ങൾ
52-ാമത് ഇന്ത്യ അന്താരാഷ്ട്ര ചലച്ചിത്രോത്സവത്തിൽ മത്സര വിഭാഗത്തിലുള്ള അന്താരാഷ്ട്ര സിനിമകളുടെ പട്ടിക പുറത്തിറക്കി. ലോകമെമ്പാടുമുള്ള ഫീച്ചർ ദൈര്ഘ്യമുള്ള ഫിക്ഷൻ സിനിമകളിൽ ഏറ്റവും മികച്ചതാണ് ഈ വിഭാഗത്തിൽ മത്സരത്തിനായി തിരഞ്ഞെടുക്കപ്പെട്ടിരിക്കുന്നത്. സുവർണ ചകോരത്തിനും മറ്റു പുരസ്കാരങ്ങൾക്കും ആയി ഈ 15 ചിത്രങ്ങളും മത്സരിക്കുന്നുണ്ട്.
നിഖിൽ മഹാജൻ സംവിധാനം ചെയ്ത മറാത്തി ചിത്രമായ ‘ഗോദാവരി’, നിപുൺ അവിനാഷ് ധർമ്മാധികാരി സംവിധാനം ചെയ്ത മറ്റൊരു മറാത്തി ചിത്രമായ ‘മേ വസന്തറാവു’, എയ്മി ബറുവ സംവിധാനം ചെയ്ത ദിമാസ ഭാഷാ ചിത്രമായ ‘സെംഖോർ’ എന്നീ ഇന്ത്യൻ സിനിമകൾ മത്സര വിഭാഗത്തിൽ ഉൾപ്പെടുന്നു.
മികച്ച ചിത്രം, മികച്ച സംവിധായകൻ, മികച്ച അഭിനേതാവ് , പ്രത്യേക ജൂറി അവാർഡ് തുടങ്ങി വിവിധ വിഭാഗത്തിലുള്ള അവാർഡുകൾക്കായി ഈ ചിത്രങ്ങൾ മത്സരിക്കും.
(- Any Day Now | Dir : Hamy Ramezan | Finland
- Charlotte | Dir : Simon Franco | Paraguay
- Godavari | Dir: Nikhil Mahajan | Marathi, India
- Întregalde | Dir : Radu Muntean |Romania
- Land of Dreams | Dir : Shirin Neshat & Shoja Azari | New Mexico, USA
- Leader | Dir : Katia Priwieziencew | Poland
- Me Vasantrao | Dir: Nipun Avinash Dharmadhikari | Marathi, India
- Moscow Does Not Happen | Dir : Dmitry Fedorov | Russia
- No Ground Beneath The Feet| Dir : Mohammad Rabby Mridha | Bangladesh
- Once We Were Good For You | Dir : Branko Schmidt | Croatia, Bosnia and Herzegovina
- Ring Wandering | Dir : Masakazu Kaneko | Japan
- Saving One Who Was Dead | Dir : Václav Kadrnka | Czech Republic
- Semkhor | Dir: Aimee Baruah | Dimasa, India
- The Dorm | Dir : Roman Vasyanov | Russia
- The First Fallen | Dir : Rodrigo de Oliveira |Brazil
പ്രധാനമന്ത്രിയുടെ ഓഫീസ്
നീതി ആയോഗിന്റെ ആറാമത് ഭരണസമിതി യോഗത്തിൽ പ്രധാനമന്ത്രി അദ്ധ്യക്ഷത വഹിക്കും
നീതി ആയോഗിന്റെ ആറാമത്തെ ഭരണസമിതി യോഗത്തിൽ പ്രധാനമന്ത്രി ശ്രീ നരേന്ദ്ര മോദി 2021 ഫെബ്രുവരി 20 ന് രാവിലെ 10: 30 ന് വീഡിയോ കോൺഫറൻസിംഗ് വഴി അദ്ധ്യക്ഷത വഹിക്കും. കൃഷി, അടിസ്ഥാന സൗകര്യങ്ങൾ, ഉൽപ്പാദനം, മാനവവിഭവശേഷി വികസനം, താഴേത്തട്ടിലുള്ള സേവനങ്ങൾ , ആരോഗ്യം, പോഷകാഹാരം എന്നിവ സംബന്ധിച്ച വിഷയങ്ങൾ യോഗത്തിന്റെ അജണ്ടയിൽ ഉൾപ്പെടുന്നു.
വിവിധ മേഖലകളും , വകുപ്പുകളുമായി ബന്ധപ്പെട്ട വിഷയങ്ങളും ഫെഡറൽ പ്രശ്നങ്ങളും ചർച്ച ചെയ്യുന്നതിനുള്ള ഒരു വേദി ഭരണസമിതി അവതരിപ്പിക്കുന്നു. പ്രധാനമന്ത്രി, സംസ്ഥാന /കേന്ദ്രഭരണപ്രദേശങ്ങളിലെ മുഖ്യമന്ത്രിമാർ, മറ്റ് കേന്ദ്രഭരണ പ്രദേശങ്ങളിലെ ലഫ്റ്റനന്റ് ഗവർണർമാരും ഉൾപ്പെടുന്നു. യോഗം ലഡാക്കിന്റെ പ്രവേശനത്തിന് സാക്ഷ്യം വഹിക്കും. ജമ്മു കശ്മീർ കേന്ദ്രഭരണപ്രദേശം ആയി പങ്കെടുക്കും. ഇത്തവണ, അഡ്മിനിസ്ട്രേറ്റർമാരുടെ നേതൃത്വത്തിലുള്ള മറ്റ് കേന്ദ്രഭരണപ്രദേശങ്ങളെയും യോഗത്തിൽ പങ്കെടുക്കാൻ ക്ഷണിച്ചിട്ടുണ്ട് . ഭരണസമിതിയിലെ എക്സ്-അഫീഷ്യോ അംഗങ്ങൾ, കേന്ദ്രമന്ത്രിമാർ, വൈസ് ചെയർമാൻ, നീതി ആയോഗിന്റെ സിഇഒയും അംഗങ്ങളും , മറ്റ് മുതിർന്ന ഉദ്യോഗസ്ഥരും യോഗത്തിൽ പങ്കെടുക്കും.
(Visitor Counter : 115
പ്രധാനമന്ത്രിയുടെ ഓഫീസ്
പാരാലിമ്പിക് ഗെയിംസിൽ വെള്ളി മെഡൽ നേടിയ ഷൂട്ടർ സിംഗ്രാജ് അധാനയെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ വെള്ളി മെഡൽ നേടിയ ഷൂട്ടർ സിംഗ്രാജ് അധാനയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
" സിംഗ്രാജ് അദ്ന തന്റെ മികവ് വീണ്ടും തെളിയിച്ചിരിക്കുന്നു ! മിക്സഡ് 50 മീറ്റർ പിസ്റ്റൾ എസ് എച് 1 ഇനത്തിൽ അദ്ദേഹം ഇത്തവണ മറ്റൊരു മെഡൽ നേടി. അദ്ദേഹത്തിന്റെ നേട്ടത്തിൽ ഇന്ത്യ സന്തോഷിക്കുന്നു. അദ്ദേഹത്തിന് അഭിനന്ദനങ്ങൾ. ഭാവി പരിശ്രമങ്ങൾക്ക് അദ്ദേഹത്തിന് ആശംസകൾ" .
(
പ്രധാനമന്ത്രിയുടെ ഓഫീസ്
അമേരിക്കയിലെ ബുദ്ധമത പണ്ഡിതനും അക്കാദമിക്ക് വിദഗ്ധനുമായ പ്രൊഫ. റോബർട്ട് തുർമനുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് അമേരിക്കയിലെ ന്യൂയോർക്കിൽ വെച്ച് അമേരിക്കൻ ബുദ്ധ പണ്ഡിതനും ഗ്രന്ഥകാരനും പത്മശ്രീ പുരസ്കാര ജേതാവുമായ പ്രൊഫ. റോബർട്ട് തുർമനെ കണ്ടു.
ആഗോള വെല്ലുവിളികൾക്ക് പരിഹാരം കാണുന്നതിന് ബുദ്ധമത മൂല്യങ്ങൾക്ക് വഴികാട്ടിയായി എങ്ങനെ പ്രവർത്തിക്കാം എന്നതിനെക്കുറിച്ചുള്ള കാഴ്ചപ്പാടുകൾ പ്രധാനമന്ത്രിയും പ്രൊഫ തുർമനും പരസ്പരം കൈമാറി. ഇന്ത്യയുടെ ബുദ്ധമത ബന്ധത്തെക്കുറിച്ചും ബുദ്ധമത പൈതൃക സംരക്ഷണത്തിനായി ഇന്ത്യ നടത്തുന്ന ശ്രമങ്ങളെക്കുറിച്ചും അവർ ചർച്ച ചെയ്തു.
--ND--
(
പ്രധാനമന്ത്രിയുടെ ഓഫീസ്
ഏകദേശം 2500 കോടി രൂപയുടെ 11 പദ്ധതികൾക്ക് പ്രധാനമന്ത്രി മിസോറാമിനെ അഭിനന്ദിച്ചു.
2500 കോടി രൂപയുടെ ഏകദേശം 11 വ്യത്യസ്ത പദ്ധതികൾക്ക് പ്രധാനമന്ത്രി ശ്രീ നരേന്ദ്ര മോദി മിസോറാമിലെ ജനങ്ങളെ അഭിനന്ദിച്ചു. കേന്ദ്രമന്ത്രി ശ്രീ അമിത് ഷാ ഇവയുടെ ഉദ്ഘാടനമോ തറക്കല്ലിടലോ ഇന്നലെ നിർവഹിചിരുന്നു.
പ്രധാനമന്ത്രി ട്വീറ്റ് ചെയ്തു;
"വിവിധ മേഖലകളെ ഉൾക്കൊള്ളുന്ന ഈ വികസന പ്രവർത്തനങ്ങളിലൂടെ സംസ്ഥാനത്തിന്റെ വളർച്ചയുടെ പാതയിലേക്ക് കുതിച്ചതിന് മിസോറാമിലെ ജനങ്ങൾക്ക് അഭിനന്ദനങ്ങൾ."
Congratulations to the people of Mizoram for the boost to the state’s growth trajectory through these development works covering various sectors. https://t.co/o36i7crmuD
— Narendra Modi  April 2, 2023
More details can be found here https://pib.gov.in/PressReleasePage.aspx?PRID=1912878
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ പുരുഷന്മാരുടെ ഡെക്കാത്ലോൺ ഇനത്തിൽ വെള്ളി മെഡൽ നേടിയ തേജസ്വിൻ ശങ്കറിനെ പ്രധാനമന്ത്രി അഭിനന്ദിച്ചു
ഏഷ്യൻ ഗെയിംസിൽ പുരുഷന്മാരുടെ ഡെക്കാത്ലോൺ ഇനത്തിൽ വെള്ളി മെഡൽ നേടിയ തേജസ്വിൻ ശങ്കറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
“ഏഷ്യൻ ഗെയിംസിൽ പുരുഷന്മാരുടെ ഡെക്കാത്ലോൺ ഇനത്തിൽ അർഹമായ വെള്ളി മെഡൽ നേടിയതിന് തേജസ്വിൻ ശങ്കറിന് അഭിനന്ദനങ്ങൾ.
ഇത്തരം പ്രതിബദ്ധതയും നിശ്ചയദാർഢ്യവും തീർച്ചയായും പ്രശംസനീയമാണ്, ഇത് യുവ കായികതാരങ്ങളെ ആത്മാർത്ഥതയോടെ അവരുടെ ഏറ്റവും മികച്ചത് നൽകാൻ പ്രേരിപ്പിക്കും.
NS
(
ആഭ്യന്തരകാര്യ മന്ത്രാലയം
സർദാർ പട്ടേൽ ഏകതാ പുരസ്കാരത്തിന് നാമനിർദ്ദേശം സമർപ്പിക്കാനുള്ള അവസാന തീയതി 2020 ജൂൺ 30 ലേക്കു നീട്ടി
സർദാർ പട്ടേൽ ഏകതാ പുരസ്കാരത്തിന് നാമനിർദ്ദേശം സമർപ്പിക്കാനുള്ള അവസാന തീയതി 2020 ജൂൺ 30 ലേക്കു നീട്ടി.
ഇന്ത്യയുടെ ഐക്യവും അഖണ്ഡതയും സംരക്ഷിക്കുന്നതിനു സുപ്രധാന സംഭാവന നൽകുന്നവർക്ക് ഏർപ്പെടുത്തിയിട്ടുള്ള ഏറ്റവും വലിയ സിവിലിയൻ അവാർഡ് എന്ന നിലയിലാണ് ഇന്ത്യാ ഗവൺമെൻ്റ് സർദാർ പട്ടേൽ ദേശീയ ഏകതാ അവാർഡ് നൽകുന്നത്.
ഈ മേഖലയിൽ ശ്രദ്ധേയവും പ്രചോദനാത്മകവുമായ സംഭാവനകൾ നൽകുന്ന വ്യക്തികൾക്കോ സംഘടനകൾക്കോ സ്ഥാപനങ്ങൾക്കോ ഉള്ള അംഗീകാരമായാണ് അവാർഡ് നൽകുന്നത്.കരുത്തുറ്റ അഖണ്ഡ ഭാരതത്തിനു വേണ്ടിയാകണം പ്രവർത്തനങ്ങൾ.
ഇത്തവണത്തെ അവാർഡിന് നാമനിർദ്ദേശങ്ങളും ശുപാർശകളും ക്ഷണിച്ചു കൊണ്ടുള്ള വിജ്ഞാപനം 20l9 സെപ്റ്റംബർ 20ന് പുറപ്പെടുവിച്ചിരുന്നു. വിശദാംശങ്ങൾ www.nationalunityawards.mha.gov.in ൽ ലഭ്യമാണ്.
ഓൺലൈനിൽ നാമനിർദ്ദേശം സമർപ്പിക്കാനുള്ള സമയം 2020 ജൂൺ 30 വരെ നീട്ടാനാണ് ഇപ്പോൾ തീരുമാനിച്ചിരിക്കുന്നത്.
പ്രധാനമന്ത്രിയുടെ ഓഫീസ്
5 വയസ്സുവരെയുള്ള കുട്ടികൾക്കുള്ള കോക്ലിയർ ഇംപ്ലാന്റ് പദ്ധതിയുടെ സ്വാധീനത്തെ പ്രധാനമന്ത്രി പ്രശംസിച്ചു
കുട്ടികളുടെ ആരോഗ്യം സംരക്ഷിക്കാൻ ഗവണ്മെന്റ് എപ്പോഴും പ്രതിജ്ഞാബദ്ധരാണ്: പ്രധാനമന്ത്രി
5 വയസ്സുവരെയുള്ള കുട്ടികൾക്ക് സൗജന്യമായി ശസ്ത്രക്രിയ നടത്തുന്ന കോക്ലിയർ ഇംപ്ലാന്റ് പദ്ധതിയുടെ പ്രത്യാഘാതത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. ആറ് ലക്ഷം രൂപയാണ് ശസ്ത്രക്രിയയുടെ ചെലവ് .
കേന്ദ്ര ഊർജ, ഘനവ്യവസായ സഹമന്ത്രി ശ്രീ കൃഷൻ പാൽ ഗുർജറിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
"വളരെ നല്ല വിവരം . കുട്ടികളുടെ ആരോഗ്യ സംരക്ഷണത്തിനായി ഞങ്ങൾ എപ്പോഴും പ്രതിജ്ഞാബദ്ധരാണ്."
बहुत अच्छी जानकारी। बच्चों की स्वास्थ्य सुरक्षा के लिए हम सदैव समर्पित हैं। https://t.co/9X0iNoKOze
— Narendra Modi  March 3, 2023
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ രക്ഷാബന്ധൻ ആശംസ
രക്ഷാബന്ധൻ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു;
"രക്ഷാബന്ധൻ ദിനത്തിൽ എല്ലാ ജനങ്ങൾക്കും ആശംസകൾ."
വിദ്യാഭ്യാസ മന്ത്രാലയം
ഇഗ്നോയുടെ 34- മത് ബിരുദ ദാന സമ്മേളനത്തെ കേന്ദ്ര വിദ്യാഭ്യാസ മന്ത്രി അഭിസംബോധന ചെയ്തു.
ന്യൂഡൽഹി , ഏപ്രിൽ 15,2021
ഇന്ദിരാഗാന്ധി നാഷണൽ ഓപ്പൺ യൂണിവേഴ്സിറ്റി  യുടെ 34-ാമത് ബിരുദ ദാന സമ്മേളനത്തെ വെർച്വൽ മോഡിലൂടെ കേന്ദ്ര വിദ്യാഭ്യാസ മന്ത്രി ശ്രീ രമേശ് പൊഖ്രിയാൽ നിഷാങ്ക് അഭിസംബോധന ചെയ്തു.34-ാമത് കോൺവോക്കേഷനിൽ, വിജയികളായ 2,37,844 വിദ്യാർത്ഥികൾക്ക് ഡിഗ്രി, ഡിപ്ലോമ, വിവിധ പ്രോഗ്രാമുകളുടെ സർട്ടിഫിക്കറ്റ് എന്നിവ സർവകലാശാല സമ്മാനിച്ചു. കോവിഡ് 19 കേസുകൾ ഉയരുന്ന പശ്ചാത്തലത്തിൽ ഇഗ്നോ കാര്യാലയത്തിൽ നിന്നും വിർച്യുൽ ആയാണ് പരിപാടി സംഘടിപ്പിച്ചത്.
വിജയികളായ വിദ്യാർത്ഥികളെ അഭിനന്ദിച്ച മന്ത്രി, ആരംഭ കാലം മുതൽ ഗുണനിലവാരമുള്ള ഉന്നത വിദ്യാഭ്യാസം എല്ലാവർക്കും താങ്ങാനാവുന്ന ഓപ്പൺ, വിദൂരവിദ്യാഭ്യാസ സമ്പ്രദായത്തിലൂടെ ലഭ്യമാക്കുന്നതിൽ ഇഗ്നോ വഹിച്ച പങ്കിനെ പ്രശംസിച്ചു. ഒരാൾക്ക് സ്വയംപര്യാപ്ത നൽകുന്ന തരത്തിലുള്ള വിദ്യാഭ്യാസം നൽകുന്നതിന്റെ പ്രാധാന്യത്തെപ്പറ്റി അദ്ദേഹം എടുത്തുപറഞ്ഞു. തൊഴിലധിഷ്ഠിത വിദ്യാഭ്യാസം സമന്വയിപ്പിച്ചിരിക്കുന്ന പുതിയ വിദ്യാഭ്യാസ നയത്തിന്റെ പ്രധാന പ്രത്യേകത സ്വാശ്രയത്വമാണെന്നും അദ്ദേഹം പറഞ്ഞു.2035 ഓടെ 50% ജിഇആർ  എന്ന ലക്ഷ്യം കൈവരിക്കുന്നതിന്, സർവകലാശാല നിർണായക സംഭാവന നൽകേണ്ടതുണ്ട് എന്നും അദ്ദേഹം കൂട്ടിച്ചേർത്തു.
മികവ് പുലർത്തിയ വിദ്യാർത്ഥികൾക്ക്,ചടങ്ങിൽ 29 മെഡലുകൾ സമ്മാനിച്ചു. വിവിധ സ്ട്രീമുകളിലെ വിജയികളായ വിദ്യാർത്ഥികൾക്ക്, 55 പിഎച്ച്ഡി, 13 എംഫിൽ ഡിഗ്രി സർട്ടിഫിക്കറ്റുകളും സമ്മേളനത്തിൽ നൽകി.
ഇത്തവണ വനിതാ വിദ്യാർത്ഥികൾ മികവ് പുലർത്തിയിട്ടുണ്ട്. മികവിനുള്ള ആകെ 29 മെഡലുകളിൽ 21 എണ്ണം വനിതാ വിദ്യാർത്ഥികൾക്ക് ലഭിച്ചു. ആകെ പിഎച്ച്ഡി, എംഫിൽ ബിരുദങ്ങളിൽ 37 എണ്ണം വനിത വിദ്യാർത്ഥികൾക്ക് ആണ് ലഭിച്ചത്.
IE/SKY
(Visitor Counter : 139
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും യൂറോപ്യൻ കമ്മീഷൻ പ്രസിഡന്റ് ഉർസുല വോൺ ഡെർ ലെയ്നും തമ്മിൽ ടെലിഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദിക്ക് യൂറോപ്യൻ കമ്മീഷൻ പ്രസിഡന്റ് ശ്രീമതി ഹർസല വോൺ ഡെർ ലെയ്നുമായി തമ്മിൽ ഇന്ന് ടെലെഫോൺ സംഭാഷണം നടന്നു,
കോവിഡ് -19 ന്റെ രണ്ടാം തരംഗം നിയന്ത്രിച്ചു് നിർത്തുന്നതിനുള്ള ഇന്ത്യയുടെ നിരന്തരമായ ശ്രമങ്ങൾ ഉൾപ്പെടെ, ഇന്ത്യയിലും യൂറോപ്യൻ യൂണിയനിലും നിലവിലുള്ള കോവിഡ്-19 അവസ്ഥയെക്കുറിച്ചും ഇരു നേതാക്കളും അഭിപ്രായങ്ങൾ കൈമാറി. കോവിഡ്-19 ന്റെ രണ്ടാം തരംഗത്തിനെതിരായ ഇന്ത്യയുടെ പോരാട്ടത്തിനല്ല സഹായം വേഗത്തിൽ സമാഹരിച്ചതിന് പ്രധാനമന്ത്രി മോദി യൂറോപ്യൻ യൂണിയനെയും അതിന്റെ അംഗരാജ്യങ്ങളെയും അഭിനന്ദിച്ചു.
ജൂലൈയിലെ അവസാന ഉച്ചകോടിക്ക് ശേഷം ഇന്ത്യ-യൂറോപ്യൻ യൂണിയൻ തന്ത്രപരമായ പങ്കാളിത്തത്തിൽ വർധിച്ച ഗതിവേഗം ദൃശ്യമാണെന്ന് അവർ അഭിപ്രായപ്പെട്ടു. 2021 മെയ് 8 ന് വെർച്വൽ ഫോർമാറ്റിൽ നടക്കാനിരിക്കുന്ന ഇന്ത്യ-ഇയു ലീഡേഴ്സ് യോഗം ഇന്ത്യ-ഇയു ബഹുമുഖ ബന്ധത്തിന് പുതിയ വേഗം നൽകാനുള്ള ഒരു സുപ്രധാന അവസരമാണെന്ന് നേതാക്കൾ ചൂണ്ടിക്കാട്ടി.
ഇന്ത്യ-ഇയു നേതാക്കളുടെ യോഗം ഇയു + 27 ഫോർമാറ്റിലെ ആദ്യ സമ്മേളനമായിരിക്കും, ഇത് ഇന്ത്യ-ഇയു തന്ത്രപരമായ പങ്കാളിത്തം കൂടുതൽ ശക്തിപ്പെടുത്തുന്നതിനുള്ള ഇരുപക്ഷത്തിന്റെയും ഒരേപോലുള്ള അഭിലാഷത്തെ പ്രതിഫലിപ്പിയ്ക്കും.
(
രാസവസ്തു, രാസവളം മന്ത്രാലയം
2022-23 റാബി കാലയളവായ 2022 ഒക്ടോബർ 1 മുതൽ 2023 മാർച്ച് 31 വരെ ഫോസ്ഫാറ്റിക്, പൊട്ടാസിക് വളങ്ങൾക്കുള്ള പോഷകാധിഷ്ഠിത സബ്സിഡിനിരക്കുകൾക്കു കേന്ദ്രമന്ത്രിസഭയുടെ അംഗീകാരം
സബ്സിഡിയായി അനുവദിക്കുന്നത് 51,875 കോടി രൂപ
2022-23 റാബി കാലയളവിൽ  ഫോസ്ഫാറ്റിക്, പൊട്ടാസിക്  വളങ്ങൾക്കു പോഷകാധിഷ്ഠിത സബ്സിഡിനിരക്ക് അനുവദിക്കാനുള്ള രാസവളം വകുപ്പിന്റെ നിർദേശങ്ങൾക്കു പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭായോഗം അംഗീകാരം നൽകി. നൈട്രജൻ , ഫോസ്ഫറസ് , പൊട്ടാഷ്  സൾഫർ  എന്നിങ്ങനെ വിവിധ പോഷകങ്ങൾക്കു കിലോഗ്രാം അടിസ്ഥാനത്തിൽ അനുവദിച്ച സബ്സിഡി ചുവടെ ചേർക്കുന്നു:
|
|
വർഷം
|
|
രൂപ 
|
|
എൻ
|
|
പി
|
|
കെ
|
|
എസ്
|
|
റാബി, 2022-23

|
|
98.02
|
|
66.93
|
|
23.65
|
|
6.12
സാമ്പത്തികവിഹിതം:
എൻബിഎസ് റാബി-2022ന്  മന്ത്രിസഭായോഗം അംഗീകരിച്ച സബ്സിഡി 51,875 കോടിരൂപയാണ്. ചരക്കു സബ്സിഡിവഴി നാടൻ വളത്തിനുള്ള  പിന്തുണ ഉൾപ്പെടെയാണിത്.
പ്രയോജനങ്ങൾ:
ഇത് 2022-23 റാബി കാലയളവിൽ കർഷകർക്ക് എല്ലാ പി&കെ വളങ്ങളും സബ്സിഡിനിരക്കിൽ/താങ്ങാവുന്ന വിലയിൽ സുഗമമായി ലഭ്യമാക്കും. ഇതു കാർഷികമേഖലയെ പിന്തുണയ്ക്കുകയുംചെയ്യും. രാസവളങ്ങളുടെയും അസംസ്കൃതവസ്തുക്കളുടെയും അന്താരാഷ്ട്രവിലയിലെ ഏറ്റക്കുറച്ചിലുകൾ പ്രാഥമികമായി കേന്ദ്രഗവണ്മെന്റ് ഏറ്റെടുക്കും.
പശ്ചാത്തലം:
രാസവളം നിർമാതാക്കൾ/ഇറക്കുമതിക്കാർ മുഖേന കർഷകർക്കു സബ്സിഡിനിരക്കിൽ യൂറിയയും പി ആൻഡ് കെ വളങ്ങളുടെ 25 ഗ്രേഡുകളും ഗവണ്മെന്റ് ലഭ്യമാക്കുന്നു. പി ആൻഡ് കെ വളങ്ങളുടെ സബ്സിഡി നിയന്ത്രിക്കുന്നത് 01.04.2010 മുതൽ എൻബിഎസ് സ്കീമിലൂടെയാണ്. കർഷകസൗഹൃദസമീപനത്തിന് അനുസൃതമായി ഗവണ്മെന്റ് കർഷകർക്കു താങ്ങാവുന്ന വിലയിൽ പി ആൻഡ് കെ വളങ്ങളുടെ ലഭ്യത ഉറപ്പാക്കാൻ പ്രതിജ്ഞാബദ്ധമാണ്. യൂറിയ, ഡിഎപി, എംഒപി, സൾഫർ എന്നിവയ്ക്ക് അന്താരാഷ്ട്രതലത്തിൽ കുത്തനെ വിലവർധിച്ചതു കണക്കിലെടുത്ത്, ഡിഎപി ഉൾപ്പെടെയുള്ള പി ആൻഡ് കെ വളങ്ങളുടെ സബ്സിഡി വർധിപ്പിച്ച്, വർധിച്ച വിലയുടെ ഭാരം താങ്ങാൻ ഗവണ്മെന്റ് തീരുമാനിച്ചു. കർഷകർക്കു താങ്ങാവുന്നവിലയ്ക്കു വളം ലഭ്യമാക്കുന്നതിന് അംഗീകൃത നിരക്കുകൾക്കനുസരിച്ചു വളം കമ്പനികൾക്കു സബ്സിഡി അനുവദിക്കും.
(Visitor Counter : 100
പ്രധാനമന്ത്രിയുടെ ഓഫീസ്
വടക്കുകിഴക്കൻ മേഖലയിലെ റെയിൽവേ കണക്റ്റിവിറ്റിയും അടിസ്ഥാന സൗകര്യങ്ങളും ശക്തിപ്പെടുത്തുന്നതിനെ പ്രധാനമന്ത്രി അഭിനന്ദിച്ചു
രാഷ്ട്രപതി ശ്രീമതി ദ്രൗപതി മുർമു ഇന്ന് ഗുവാഹത്തിയിൽ നിന്നുള്ള മെണ്ടിപഥർ - ഗുവാഹത്തി - ഷോഖുവി സ്പെഷ്യൽ ഫ്ലാഗ് ഓഫ് ചെയ്തതിൽ സന്തോഷം പ്രകടിപ്പിച്ചു.
ഇന്ത്യൻ റെയിൽവേയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
“ വടക്കുകിഴക്കൻ മേഖലയിലെ കണക്റ്റിവിറ്റി വർധിപ്പിക്കാനുള്ള തുടർച്ചയായ ശ്രമങ്ങൾക്ക് കഴിഞ്ഞ 8 വർഷങ്ങൾ സാക്ഷ്യം വഹിച്ചിട്ടുണ്ട്. ഇത് ഈ മേഖലയിലെ, പ്രത്യേകിച് യുവാക്കളെ സഹായിക്കും."
--ND--
The last 8 years have witnessed continuous efforts to deepen connectivity in the Northeast. This will particularly help the youth in the region. https://t.co/ZCuL49ZHV2
— Narendra Modi  October 14, 2022
ഉപരാഷ്ട്രപതിയുടെ കാര്യാലയം
ഉപരാഷ്ട്രപതി ഈദുല് ഫിത്ര് ആശംസകള് നേര്ന്നു
(ഇന്ത്യയുടെ ഉപരാഷ്ട്രപതി ശ്രീ.എം.വെങ്കയ്യ നായിഡു രാജ്യത്തെ എല്ലാ ജനങ്ങള്ക്കും ഈദുല് ഫിത്ര് പുണ്യദിനത്തിന്റെ ആശംസകള് നേര്ന്നു. ഈദുല് ഫിത്ര് കുടുംബങ്ങളുടെയും കൂട്ടായ്മകളുടെയും ഒത്തുചേരലിന്റെ അവസരമാണെങ്കിലും ആഘോഷങ്ങളില് സാമൂഹിക അകലത്തിന്റെ മാനദണ്ഡങ്ങള് പാലിക്കാന് അദ്ദേഹം എല്ലാവരോടും അഭ്യര്ത്ഥിച്ചു.
അദ്ദേഹത്തിന്റെ സന്ദേശത്തിന്റെ പൂര്ണരൂപം:
ഈദുല് ഫിത്റിന്റെ ഈ പുണ്യവേളയില് രാജ്യത്തെ എല്ലാ ജനങ്ങള്ക്കും ഞാന് ഊഷ്മളമായ ആശംസകളും മംഗളങ്ങളും നേരുന്നു.
പരമ്പരാഗതമായി ഈദുല് ഫിത്ര് ആഘോഷങ്ങള് അടയാളപ്പെടുത്തുന്നത് പുണ്യമാസമായ റമദാന്റെ സമാപനവും ഇസ്ലാമിക് കലണ്ടറിലെ പത്താം മാസമായ ശവ്വാലിന്റെ ആരംഭവുമാണ്.
ഈ പെരുന്നാള് കാരുണ്യത്തിന്റെയും ഉപവിയുടെയും മഹാമനസ്കതയുടെയും ചൈതന്യമാണ് സമൂഹത്തില് ഊട്ടിയുറപ്പിക്കുന്നത്. ഇത് കുടുംബങ്ങളുടെയും കൂട്ടായ്മകളുടെയും ഒത്തുചേരലിന്റെ വേള കൂടിയാണ്.
എന്നിരുന്നാലും ഈ വര്ഷം ഇന്ത്യയും ലോകം മുഴുവനും കോവിഡ് -19ന് എതിരെയുള്ള വിശ്രമരഹിതമായ പോരാട്ടം തുടരുന്നതിനാല് നാമെല്ലാവരും നമ്മുടെ പരമ്പരാഗതമായ പുണ്യദിനങ്ങൾ ഭവനങ്ങളില് മാത്രമായി ആഘോഷിക്കുകയാണ്.
അതിനാല് നമുക്ക് പരിമിതമായ രീതിയില് ഇക്കുറി ചെറിയ പെരുന്നാള് ആഘോഷിക്കുകയും സാമൂഹിക അകലത്തിന്റെയും വ്യക്തിശുചിത്വത്തിന്റെയും സുരക്ഷാ മാനദണ്ഡങ്ങള് പാലിക്കുകയും ചെയ്യാം. എന്നിരുന്നാലും ആഹ്ലാദത്തിന്റെയും കാരുണ്യത്തിന്റെയും പരസ്പര ആദരവിന്റെയും സജീവ ചൈതന്യം അടിവരയിടുന്ന പുണ്യദിനമായി നാമെല്ലാവരും പെരുന്നാള് ആഘോഷിക്കുമെന്ന് ഞാന് വിശ്വസിക്കുന്നു.
ഈദുല് ഫിത്റുമായി ബന്ധപ്പെട്ട ശ്രേഷ്ഠമായ സങ്കല്പ്പങ്ങള് നമ്മുടെ ജീവിതങ്ങളില് കൂടുതല് ആരോഗ്യവും സമാധാനവും അഭിവൃദ്ധിയും പ്രദാനം ചെയ്യട്ടെ."
പ്രത്യേക സേവനങ്ങളും ഫീച്ചറുകളും
കേരളത്തിൽ ടെലികമ്മ്യൂണിക്കേഷൻ വകുപ്പ് TAFCOP പോർട്ടൽ ആരംഭിക്കുന്നു
കൊച്ചി , ഏപ്രിൽ 22, 2022
നിലവിലുള്ള സർക്കാർ നിർദ്ദേശങ്ങൾ അനുസരിച്ച്, ഏതൊരു വ്യക്തിക്കും നൽകാവുന്ന പരമാവധി മൊബൈൽ കണക്ഷനുകളുടെ എണ്ണം ഒമ്പത് ആണ്. എന്നാൽ, ചില വ്യക്തികളുടെ പേരിൽ ഒമ്പതിലധികം മൊബൈൽ കണക്ഷനുകൾ പ്രവർത്തിക്കുന്നതായി ശ്രദ്ധയിൽപ്പെട്ടിട്ടുണ്ട്. വ്യക്തികളുടെ പേരിൽ പ്രവർത്തിക്കുന്ന ഒമ്പത് മൊബൈൽ കണക്ഷനുകളിൽ കൂടുതലുള്ള കണക്ഷനുകൾ 90 ദിവസത്തിന് ശേഷം മൊബൈൽ സേവന ഓപ്പറേറ്റർമാരുടെ പിന്തുണയോടെ DoT വഴി വിച്ഛേദിക്കും. ഈ പ്രക്രിയ കാര്യക്ഷമമാക്കുന്നതിനായി, കേരളം, ലക്ഷദ്വീപ്, മാഹി എന്നിവിടങ്ങളിലെ അത്തരം ഉപഭോക്താക്കൾക്ക് അവർ നിലനിർത്താൻ ആഗ്രഹിക്കുന്ന 9 വരെ പരിമിതമായ നമ്പറുകൾ തിരഞ്ഞെടുക്കുന്നതിന് സൗകര്യമൊരുക്കുന്നതിനായി TAFCOP , എന്ന ഉപഭോക്തൃ പോർട്ടൽ DoT ആരംഭിക്കുന്നു
ഒമ്പതിൽ കൂടുതൽ മൊബൈൽ കണക്ഷനുകളുള്ള വ്യക്തിഗത ഉപഭോക്താക്കൾക്ക് അവരുടെ പേരിൽ പ്രവർത്തിക്കുന്ന മൊബൈൽ കണക്ഷനുകളുടെ എണ്ണം അറിയിച്ചുകൊണ്ട് ടെലികോം വകുപ്പിൽ നിന്ന് ഒരു എസ്എംഎസ് ലഭിക്കും. ഉപഭോക്താക്കൾക്ക് ഉപഭോക്തൃ പോർട്ടൽ https://tafcop.dgtelecom.gov.in/ സന്ദർശിച്ച് ആവശ്യമില്ലാത്ത നമ്പറുകൾ തിരഞ്ഞെടുക്കാം. ഉപഭോക്താക്കൾക്ക് ഒരു ടിക്കറ്റ് ഐഡി നൽകും, അത് അഭ്യർത്ഥിച്ച പ്രവർത്തനത്തിന്റെ പുരോഗതി ട്രാക്കുചെയ്യുന്നതിന് ഉപയോഗിക്കാം.
വിശദമായ നടപടിക്രമം ചുവടെ നൽകിയിരിക്കുന്നു:
1. TAFCOP വെബ്സൈറ്റ് സന്ദർശിക്കുമ്പോൾ, ഭാഷ തിരഞ്ഞെടുത്ത ശേഷം ഉപഭോക്താവ് തന്റെ മൊബൈൽ നമ്പറിലൂടെ OTP-യ്ക്കായി അഭ്യർത്ഥിക്കും
2. OTP സാധൂകരിച്ച ശേഷം, മൊബൈൽ കണക്ഷനുകളുടെ ഭാഗികമായി മാസ്ക് ചെയ്ത ലിസ്റ്റ് പോർട്ടലിൽ ദൃശ്യമാകും.
3. ഉപഭോക്താവിന് നമ്പറുകൾക്കായി ആവശ്യമുള്ള ഓപ്ഷൻ തിരഞ്ഞെടുക്കാനുള്ള ഓപ്ഷൻ ഉണ്ടായിരിക്കും - "ഇത് എന്റെ നമ്പർ അല്ല" അല്ലെങ്കിൽ "ഇത് എന്റെ നമ്പർ ആണ്, ആവശ്യമില്ല";
4. ഉപഭോക്താക്കൾക്ക് അവരുടെ ഓപ്ഷനുകൾ തിരഞ്ഞെടുത്ത് റിപ്പോർട്ട് ചെയ്യാൻ കഴിയും
5. റിപ്പോർട്ട് ചെയ്തതിന് ശേഷം, ഉപഭോക്താക്കൾക്ക് ഒരു ടിക്കറ്റ് ഐഡി, പോർട്ടലിലും SMS വഴിയും നൽകും, അതിന്റെ അടിസ്ഥാനത്തിൽ അവർക്ക് പുരോഗതി ട്രാക്ക് ചെയ്യാൻ കഴിയും.
6. എന്തെങ്കിലും സംശയമുണ്ടെങ്കിൽ, വകുപ്പിന്റെ YouTube ചാനലിൽ  ലഭ്യമായ ഹ്രസ്വ വീഡിയോ കാണാവുന്നതാണ്.
(Visitor Counter : 197
ആരോഗ്യ, കുടുംബക്ഷേമ മന്ത്രാലയം
100 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ഒക്ടോബർ 15, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 100 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
10.53 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 98
ശാസ്ത്ര സാങ്കേതിക മന്ത്രാലയം
കോവിഡ് 19 പ്രതിസന്ധിയിൽ ഡിജിറ്റൽ പരിവര്ത്തന സാധ്യതകൾ ഉയർന്നുവന്നു: ശാസ്ത്ര സാങ്കേതിക സെക്രട്ടറി
ഭാവികാലം ഡിജിറ്റൽ സാങ്കേതിക വിദ്യകളുടെ സംയോജനത്തിന്റേതാണെന്നും കോവിഡ്-19 വൈറസിന്റെ വരവ് രാജ്യത്തെ ആ മാറ്റത്തിന്റെ ഭാഗമാക്കിയിട്ടുണ്ടെന്നും ശാസ്ത്ര സാങ്കേതിക വകുപ്പ് സെക്രട്ടറി പ്രൊഫസർ അശുതോഷ് ശർമ ചൂണ്ടിക്കാട്ടി. കോവിഡ്-19 സാഹചര്യത്തിലെ ഡിജിറ്റൽ പരിവർത്തനത്തെക്കുറിച്ചുള്ള വെബിനറിൽ സംസാരിക്കുകയായിരുന്നു പ്രൊഫസർ ശർമ്മ.
ഡിജിറ്റൽ സാങ്കേതികവിദ്യകളുടെയും യന്ത്രങ്ങളുടെയും ഉപയോഗം രാജ്യത്തെ പുതിയ ഉയരങ്ങളിലെത്തിക്കുമെന്നും നമ്മുടെ പ്രധാനമന്ത്രിയുടെ 'ആത്മനിഭർ ഭാരത്' സ്വപ്നം പൂർത്തീകരിക്കുമെന്നും പ്രൊഫസർ ശർമ ചൂണ്ടിക്കാട്ടി. ഡാറ്റയാണ് പുതിയ മന്ത്രമെന്നും നമ്മുടെ പുരോഗതിക്കായി അതിന്റെ ഉപയോഗം വിലമതിക്കണമെന്നും സ്റ്റാൻഡിംഗ് കോൺഫറൻസ് ഓഫ് പബ്ലിക് എന്റർപ്രൈസസ്  സംഘടിപ്പിച്ച വെബിനാറിൽ അദ്ദേഹം കൂട്ടിച്ചേർത്തു.
കോവിഡ്-19 വാണിജ്യ അന്തരീക്ഷത്തിൽ വലിയ സമ്മർദ്ദം സൃഷ്ടിച്ചു. അതിനാൽ സാങ്കേതികവിദ്യയും ഡിജിറ്റലൈസേഷനും അവലംബിക്കേണ്ടത് അത്യാവശ്യമായി തീര്ന്നു. വിവിധ മേഖലകളിലെ
കമ്പനികൾ വാണിജ്യ ആവശ്യങ്ങള് നിറവേറ്റുന്നതിനായി ഡിജിറ്റൽ സാങ്കേതിക വിദ്യയിൽ നിക്ഷേപിക്കുകയാണ്.
പുതിയ വാണിജ്യ അന്തരീക്ഷത്തിൽ പ്രവര്ത്തിക്കുന്നതിന് വിവിധ മേഖലകള്ക്ക് എങ്ങനെ ഡിജിറ്റല് സങ്കേതങ്ങള് പ്രയോജനപ്പെടുത്താം എന്നതിനെ സംബന്ധിച്ചായിരുന്നു എസ്സിഒപിഇ വെബിനാർ നടത്തിയത്.
യു.പി.എസ്.സി
കോവിഡ്: യൂണിയന് പബ്ലിക് സര്വീസ് കമ്മീഷന് പരീക്ഷകളും അഭിമുഖങ്ങളും പുന:ക്രമീകരിക്കും
ന്യൂ ഡല്ഹി: ഏപ്രില് 15, 2020
രാജ്യത്ത് നിലവിലുള്ള ലോക്ക് ഡൗണ് നിയന്ത്രണങ്ങളും സാമൂഹിക അകലം പാലിക്കാനുള്ള മാര്ഗ്ഗനിര്ദ്ദേശങ്ങളും പരിഗണിച്ച് യൂണിയന് പബ്ലിക് സര്വീസ് കമ്മീഷന്  നിശ്ചയിച്ചിരുന്ന പരീക്ഷകളുടെയും അഭിമുഖങ്ങളുടെയും റിക്രൂട്ട്മെന്റ് ബോര്ഡുകളുടെയും തീയതി പുന:ക്രമീകരിക്കാന് തീരുമാനിച്ചു. രാജ്യത്തിന്റെ വിവിധ ഭാഗത്ത് നിന്നുള്ള ഉദ്യോഗാര്ത്ഥികള്ക്ക് നിലവില് പരീക്ഷാകേന്ദ്രങ്ങളില് എത്തിച്ചേരാന് കഴിയാത്തത് കണക്കിലെടുത്താണ് തീരുമാനം. ശേഷിക്കുന്ന സിവില് സര്വീസ് 2019 പേഴ്സണാലിറ്റി ടെസ്റ്റിന്റെ തീയതി 2020 മെയ് മൂന്നിന് ശേഷം പ്രഖ്യാപിക്കും.
സിവില് സര്വീസസ്-2020 , എഞ്ചിനീയറിംഗ് സര്വീസസ് , ജിയോളജിസ്റ്റ് സര്വീസസ്  പരീക്ഷകളുടെ തിയതി നേരത്തെ പ്രഖ്യാപിച്ചിരുന്നു. കോവിഡ് വ്യാപനത്തെ തുടര്ന്ന് ഈ പരീക്ഷകള് മാറ്റിവക്കേണ്ടി വന്നാല് അത് യു.പി.എസ്.സിയുടെ വെബ്സൈറ്റില് പ്രസിദ്ധീകരിക്കും. കമ്പൈന്ഡ് മെഡിക്കല് സര്വീസസ്, ഇന്ത്യന് എക്കണോമിക് സര്വീസ്, ഇന്ത്യന് സ്റ്റാറ്റിസ്റ്റിക്കല് സര്വീസ് 2020 എന്നീ പരീക്ഷകള് ഇതിനോടകം തന്നെ മാറ്റി വെച്ചിട്ടുണ്ട്.
സി.എ.പി.എഫ് 2020 പരീക്ഷയുടെ തിയതി യു.പി.എസ് സി വെബ്സൈറ്റില് പ്രസിദ്ധീകരിക്കും. നാഷണല് ഡിഫന്സ് അക്കാദമി  പരീക്ഷ ഇനിയൊരറിയിപ്പ് ഉണ്ടാകുന്നതു വരെ മാറ്റിവെച്ചിട്ടുണ്ട്.
എന്.ഡി.എ- രണ്ട് പരീക്ഷ സംബന്ധിച്ച തീരുമാനം വിജ്ഞാപനം പുറത്തിറക്കാന് നിശ്ചയിച്ചിരുന്ന
2020 ജൂണ് 10 ന് പരസ്യപ്പെടുത്തും. യു.പി.എസ്.സിയുടെ മറ്റു പരീക്ഷകള്, അഭിമുഖങ്ങള് എന്നിവ സംബന്ധിച്ച തീരുമാനങ്ങള് കമ്മീഷന് വെബ്സൈറ്റില് പ്രസിദ്ധീകരിക്കും.
കോവിഡ് പ്രതിസന്ധിയുടെ പശ്ചാത്തലത്തില് യു.പി.എസ്.സി ചെയര്മാനും അംഗങ്ങളും തങ്ങളുടെ അടിസ്ഥാന ശമ്പളത്തില് നിന്നും 30 ശതമാനം 2020 ഏപ്രില് മുതല് ഒരു വര്ഷത്തേക്ക് കുറവ് വരുത്താന് സ്വമേധയാ തീരുമാനിച്ചു. ഇതിന് പുറമെ യു.പി.എസ്.സിയിലെ എല്ലാ ഉദ്യോഗസ്ഥരും ജീവനക്കാരും ഒരു ദിവസത്തെ ശമ്പളം പി.എം കെയേഴ്സ് ഫണ്ടിലേക്ക് സംഭാവന ചെയ്യാനും തീരുമാനിച്ചിട്ടുണ്ട്.
(
മന്ത്രിസഭ
സാമ്പത്തികമായി പിന്നോക്കം നില്ക്കുന്ന വിഭാഗങ്ങള്ക്ക് സംവരണം നല്കുന്നതിന് ഭരണഘടന ഭേദഗതി വരുത്തണമെന്ന മന്ത്രിസഭാ കുറിപ്പിനോടു ബന്ധപ്പെട്ട പരിഷ്കരിച്ച ഓഫീസ് മെമ്മോറാണ്ടത്തിനു മന്ത്രിസഭാ അനുമതി
(സാമ്പത്തിക പരാധീനതയുള്ള വിഭാഗങ്ങള്ക്കു സംവരണം നല്കുന്നതിന് ഭരണഘടനാ ഭേദഗതി ചെയ്യാനുള്ള കേന്ദ്ര മന്ത്രിസഭാ കുറിപ്പിനെ സംബന്ധിച്ച പരിഷ്കരിച്ച ഓഫീസ് മെമ്മോറാണ്ടത്തിനു പ്രധാനമന്ത്രി നരേന്ദ്രമോദി അധ്യക്ഷനായ കേന്ദ്ര കേന്ദ്രമന്ത്രിസഭ മുന്കാല പ്രാബല്യത്തോടെ അനുമതി നല്കി. ഓഫീസ് മെമ്മോറാണ്ടം 2019 ജനുവരി എട്ടിനു മന്ത്രിസഭ അംഗീകരിച്ചിരുന്നു.
പ്രയോജനങ്ങള്:
സാമ്പത്തിക നിലവാരം നിമിത്തം മാറ്റിനിര്ത്തപ്പെട്ടിരുന്നവര്ക്ക് ഉന്നത വിദ്യാഭ്യാസ രംഗത്തും തൊഴില്മേഖലയിലും അവസരങ്ങള് ലഭ്യമാക്കിക്കൊണ്ട് സാമൂഹിക തുല്യത പ്രോത്സാഹിപ്പിക്കും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഒക്ടോബർ 2,2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 218.75 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 6,90,194 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 37,444 പേർ; ചികിത്സയിലുള്ളത് ആകെ രോഗബാധിതരുടെ 0.08%
കഴിഞ്ഞ 24 മണിക്കൂറിനിടെ 4,206 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,40,28,370 ആയി; രോഗമുക്തി നിരക്ക് 98.73%
കഴിഞ്ഞ 24 മണിക്കൂറിൽ 3,375 പുതിയ കേസുകൾ റിപ്പോർട്ട് ചെയ്തു
(പ്രതിദിന രോഗസ്ഥിരീകരണ നിരക്ക് 1.28%; പ്രതിവാര രോഗസ്ഥിരീകരണ നിരക്ക് 1.35%
ആകെ നടത്തിയത് 89.56 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,64,127 പരിശോധനകൾ
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ദേശീയ ദുരിതാശ്വാസ നിധിയിലേയ്ക്ക് 1.25 കോടി രൂപയുടെ ഡിമാന്റ് ഡ്രാഫ്റ്റ് ഡോ. പ്രണബ് പാണ്ഡ്യ സമര്പ്പിച്ചു
പ്രധാനമന്ത്രിയുടെ ദേശീയ ദുരിതാശ്വാസ നിധിയിലേയ്ക്ക് അഖില ലോക ഗായത്രി പരിവാറിന്റെ തലവന് ഡോ. പ്രണബ് പാണ്ഡ്യ ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ച് 1.25 കോടി രൂപയുടെ ഡിമാന്റ് ഡ്രാഫ്റ്റ് സമര്പ്പിച്ചു.
(ND MRD - 705